Diari Oficial de la Generalitat Valenciana


Sumari del DOGV 9102, del 08-06-2021 (2021/5277)

Notificació de la sentència dictada en el judici verbal número 1636/2019.
-------------------------------------------------------------------------

### Dades del document

Número de DOGV
:   9102

Data del DOGV
:   08-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/5277


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici verbal número 1636/2019. [2021/5277]  
Procediment: judici verbal (250.2) [vrb] - 1636/2019.  
Demandant: Francisco García Beltrán.  
Procuradora: Teresa María Fuentes Herreras.  
Demandats: Yudalis Carmona Rodrigues i Domingo Osuna Mederos.  
   
En aquest procediment seguit a instàncies de Francisco García Beltran contra Vudalis Carmona Rodrigues i Domingo Osuna Mederos s'ha dictat una sentència, que, literalment, és com diu a continuació:  
  
«Sentència núm. 74/2021  
València, 18 de març de 2021  
Juan Carlos Artero Mora, magistrat titular del Jutjat de Primera Instància número 10 de València, he vist aquestes actuacions de judici verbal de desnonament per expiració del termini seguides en aquest jutjat amb el número 1636/2019, promogudes per Francisco García Beltrán, representat per la procuradora Teresa M. Fortes Ferreres i defensat pel lletrat Salvador Valero Merino, contra Vudalis Carmona Rodrigues i Domingo Osuna Mederos, declarats en rebel·lia.  
Vistos els preceptes legals esmentats i altres de general i pertinent aplicació.  
Dispositiva  
Estime la demanda interposada per Francisco García Beltrán contra Yudalis Carmona Rodrigues i Domingo Osuna Mederos:  
1r) Declare la resolució del contracte d'arrendament per expiració del termini i el consegüent desnonament del local situat en 46552 València, carrer General Sant Martí, número 9.  
2n) Condemne els demandats al desallotjament d'aquest immoble, han de deixar-lo lliure i expedit a la disposició de la part actora, i se'ls adverteix que, de no verificar-ho, en seran llançats.  
3r) Condemne els demandats a abonar a l'actor la quantitat de set-cents catorze euros (714 €), més les rendes vençudes des de la interposició de la demanda i fins a la data de l'efectiu desallotjament de l'immoble, amb els interessos indicats en el fonament jurídic segon, últim paràgraf, d'aquesta sentència.  
4t) Condemne els demandats al pagament de les costes processals causades.  
Notifiqueu aquesta resolució a les parts, feu-los saber que aquesta no és ferma i que es pot interposar un recurs d'apel·lació en contra en el termini de vint dies des de la notificació, presentant davant aquest jutjat escrit en el qual s'haurà d'exposar les al·legacions en què es base la impugnació, a més de citar la resolució apel·lada i els pronunciaments que impugna (art. 458 de la Lec, modificat per Llei 37/2011, d'11 d'octubre).  
El recurs no s'admetrà si en preparar-lo, la part no acredita haver consignat en l'entitat Banco Santander i en el compte de depòsits i consignacions oberta a nom d'aquest jutjat, amb referència a aquest procediment, la quantitat de 50 € en concepte de depòsit per a recórrer, conforme a la disposició addicional quinzena de la Llei orgànica del poder judicial (introduïda per l'1/2009, de 3 de novembre).  
  
El secretari expedirà un testimoniatge d'aquesta resolució, el qual s'unirà a les actuacions que l'han motivada, i porteu l'original al llibre de sentències d'aquest jutjat.  
Aquesta és la meua sentència, que pronuncie, mane i signe.»  
  
I atés que aquests demandats, Yudalis Carmona Rodrigues i Domingo Osuna Mederos, es troben en parador desconegut, expedisc aquest edicte perquè els valga de notificació en forma.  
  
València, 18 de març de 2021. El lletrat de l'Administració de justícia: José Ramón González Ordónez.